تورکیه-‌نین میللی ساوونما ناظیری حولوصی آکار تورکیه سلاحلی قوه‌لری پرسنلی ایله بیرلیکده 26 فوریه 1992-جی ایلده 613 آذربایجان وطنداشی‌نین ائرمنی‌لر طرفیندن قتل ائدیلدیگی خوجا‌لی سوی قیریمی‌نین 29-جو ایلینده گوناه‌سیز قوربان‌لاری یاد ائدیب.
حولوصی آکار باش قرارگاه رئیسی ژنرال یاشار گولئر، قورو قوه‌لری قوموتانی ژنرال اومید دوندار، دنیز قوه لری قوموتانی اورامیرال آدنان اؤزبال و هاوا قوه‌لری قوموتانی ژنرال حسن کوچوک آک یوز ایله مرکز اوردو ائوینده تشکیل ائدیلن "29-جی ایلینده خوجا‌لی سویقیریمی" فوتو-سرگیسی‌نین آچیلیشیندا اولوب.
آذربایجانین ایستانبول باش کونسوللوغونون تشکیل ائتدیگی سرگینی حربی هئیتله بیرگه زیارت ائدن حولوصی آکار بئله بؤلوشوب: "29 ایل اول خوجا‌لی-دا وحشیجه‌سینه قتل ائدیلن آذربایجان-‌لی باجی-قارداش‌لاریمیزی رحمتله یاد ائدیرم. آذربایجان تورک‌لری‌نین آغریسینی اورییمیزده یاشاییریق. بو قتل عامی اونوتمادیق، اونوتمایاجاغیق. کئچمیشی اصلا اونوتما‌دان گله‌جه‌یه باخیریق. خوجا‌لی-دا شهید ائدیلن بوتون سویداش‌لاریمیزا الله‌دان رحمت دیلییریک."
